ไฟแนนซ์ทูเดย์
เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.)
29 ก.ย. 2554

เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) 
โดย..นายเซเว่น
คนใหม่ ที่ขุนคลัง ธีระชัย ภูวนาถนรานุบาล ที่เสนอไปชื่อ วรพล โสคติยานุรักษ์ อาจารย์ (นิด้า) ได้สร้างความกังขาให้กับคณะกรรมการสรรหาอย่างมาก เพราะ วรพล มีคะแนนคัดเลือกเป็นรอง ชาลี จันทนยิ่งยง รองเลขาธิการรักษาการเลขาธิการ ก.ล.ต.คนปัจจุบัน อยู่มากโข ก็ต้องจับตาดูสุดท้ายหวยจะออกที่ใคร
สมราคาคุยของ กรณ์ จาติกวณิช อดีต รมว.คลัง ที่เสนอชื่อ ประสาร ไตรรัตน์วรกุล ผู้ว่าธนาคารแห่งประเทศไทย (ธปท.) ว่าคนนี้คุณภาพขนานแท้ เพราะวันนี้ได้รับการรับรองจากการได้รับตำแหน่งผู้ว่าการธนาคารกลางดีเด่นแห่งเอเชีย จากนิตยสารดังของโลก
คนที่ต้องดูต่อไปอีกคนคือ นวพร เรืองสกุล ประธาน ก.ล.ต. ที่รัฐบาลที่แล้วแต่งตั้ง ได้ชื่อว่าเป็นของจริงที่จะสร้างมาตรฐานใหม่ของ ก.ล.ต.ให้ปลอดการเมืองเข้าครอบงำเหมือนยุคที่ผ่านมาเสียที
ไม่รู้ว่าทำไม สาธิต รังคสิริ อธิบดีกรมสรรพากร เป็นโรคลืมยาว นัดหมายจะแถลงข่าวไม่เก็บภาษีหุ้นชินจากอดีตนายกรัฐมนตรี พ.ต.ท.ทักษิณ ชินวัตร 1.2 หมื่นล้านบาท บัดนี้เวลาล่วงเลยนัดมาเกือบเดือนก็ยังไม่มีวี่แวว สังคมฝากถึงท่านอธิบดีสรรพากร ว่ายังตามอยู่ทุกลมหายใจ เพราะอย่างน้อยเก็บภาษีหุ้นไม่ได้ก็น่าจะมีคนในสรรพากรรับผิดชอบจ่ายแทนให้อดีตนายกรัฐมนตรีทักษิณ เพราะเรื่องนี้ต้องขีดเส้นใต้เลยว่า ภาระภาษีเกิดแล้วเก็บไม่ได้กรมสรรพากรก็ต้องรับผิดชอบไปเต็มๆ
เอ๊ะเอ๋ รึว่าจะปล่อยให้คดีนี้หมดอายุความในเดือน ต.ค.นี้ รึอธิบดีเอ๊าะ